  Майя Бывальцева «Кышкыттэмлыко кар» программая 2016-тӥ арын Удмуртиын 5 видеокамераос пуктӥзы. Со сярысь элькунысь Кун Кенешлэн сессияз вераз улосвылысь кунпуш ужъёсъя министр Александр Первухин. «Техника сӧзнэтъёсты пуктыны кылем арын улосвыл коньдэтысь 12 миллион манет гинэ висъямын вал. Солэн бадӟым люкетэз азьвыл юнматэм контрактъёсъя пунэмъёсты берыктыны кошкиз. Элькунысь мер интыосын ар ӵоже 5 гинэ видеокамераос пуктэмын», — вераз Первухин. Солэн кылъёсызъя, «Кышкыттэмлыко кар» сӧзнэтэз азинтон но сое МЧС-лы сётон уж Удмуртиын туж каллен мынэ. Тегъёс: Мерлык МВД Удмуртия кышкыттэмлык  